Hoe om jou Bybel te begin lees
Lees 'n hoofstuk in die oggend en een in die aand. Merk in jou Bybel, en skryf in 'n boekie alles neer wat vir jou uitstaan. Die Here praat met ons deur Sy Woord.
Die hele Skrif is deur God ingegee en is nuttig tot lering, tot weerlegging, tot teregwysing, tot onderwysing in die geregtigheid, sodat die mens van God volkome kan wees, vir elke goeie werk volkome toegerus. 2Tim 3:16 & 17
* Begin deur die Evangelie van Johannes te lees
* Daarna lees jy die hele Nuwe Testament deur van Mattheus tot Openbaring
* Begin nou weer met de Nuwe Testament van voor af en nou kan jy die Ou Testament saam met jou Nuwe Testament begin lees.
Jy kan soveel hoofstukke lees as wat jy wil op 'n slag, maar onthou, dis beter om eerder stadiger deur die Bybel te lees en meer in te neem, as wat jy dit vinnig lees en baie waarhede mis lees. Onthou, jy sal nie alles wat jy lees verstaan nie, die Here gee vir ons elkeen 'n sekere hoeveelheid lig en solank jy daarin wandel so goed jy kan sal jy geseend wees.